John Baselmans (Aalst (Noord-Brabant), (20 di mei 1954) ta un artista Hulandes, eskritor, eskultor, diseñador gráfiko i ilustrador. For di aña 1982 e ta bibá na Kòrsou, Antias Hulandes. For di aña 1984 Baselmans ta diseñá stampia pa Servisio Postal di Antias Hulandes i ta kooperá komo ilustrador pa varios buki di skol. Pa su pinturanan ku pèn e ta usa un kombinashon di enk pa pèn i tinta China, pòtlot di kolò huntu ku kreit pastel moli. E tèknika aki ta uniko rònd mundu. Baselmans a tene vários eksposishon na vários pais; ademas el a publiká vários buki elektròniko ( E-Books). Tempu ku John Baselmans tabatin tres aña el a kuminsá pinta. Su tata a siñ’é taya den palu, traha ku klei, fèrf i otro tèknikanan, ku semper el a keda apliká. El a studia na “Grafische school en Vrije Kunstacademie” na Eindhoven, Hulanda i a sigui kurso di “Airbrush"" i ""Architectural rendering” na Estados Unidos